google/wiki40b huggingface dataset:
Guitar Hero III: Legends of Rock

Handling

Som med de foregående Guitar Hero-spillene bruker spilleren en gitar-formet kontroll til å innta rollen som gitarist. Konsollen er trådløs til forskjell fra konsollene i de tidligere spillene som hadde kabel. Det brukes en Gibson Les Paul-kopi til PlayStation 3, Xbox 360 og Wii. I tillegg brukes det en Kramer Striker-kontroller for PlayStation 2, samt Gibson Xplorer som tidligere ble brukt til Guitar Hero II, til PC og Mac, og noen Xbox 360-utgaver.

Karakterer

Utgaven inkluderer Slash (Guns N' Roses/Velvet Revolver), Tom Morello (Rage Against The Machine/Audioslave) og Bret Michaels (Poison) som i-spillkarakterer.

Utgivelse

Spillet ble utviklet av Neversoft og publisert av Activision og RedOctane. På grunn av Activisions kjøp av RedOctane er Harmonix Music Systems ikke lenger involvert i Guitar Hero-serien. Harmonix utviklet i stedet det konkurrerende spillet Rock Band.
Spillet bla lansert i Europa 23. november 2007 til konsollene PlayStation 2, PlayStation 3, Wii, og Xbox 360, og for PC og Mac henholdsvis 30. november 2007 og 21. januar 2008. Aspyr Media sto for utviklingen av PC- og Mac-versjonene.

Sangene

Følgende sanger er med i spillet:
Liseberg loke

Loke er en attraksjon på fornøyelsesparken Liseberg i Göteborg, Sverige og er laget av det sveitsiske selskapet Intamin AG. Loke er Europas største gyroswing. Loke ligner på Spinspider som er lokalisert i den norske fornøyelsesparken Tusenfryd. (Spinspider er ikke en gyroswing, gyroswing kommer fra Intamin. Spinspider er laget av zamperla). Loke er oppkalt etter den norrøne guden ¨Loke¨.
Leiv Blakset

Leiv Blakset (født 28. desember 1928 i Herøy, Nordland; død 22. mai 2005) var en norsk politiker (Sp). Han ble innvalgt på Stortinget fra Sogn og Fjordane i 1985. Han var vararepresentant i periodene 1977–1981 og 1981–1985.
Blakset var varaordfører i Stryn i perioden 1975–1976 og ordfører i periodene 1977–1979 og 1979–1983.
Anti-høyre-bevegelsen

Anti-høyre-bevegelsen (forenklet kinesisk: 反右派运动; tradisjonell kinesisk: 反右派運動; pinyin: Fǎn Yòupài Yùndòng), også kalt Anti-høyre-kampanjen, i Folkerepublikken Kina, som varte  omtrent fra 1957 til 1959, bestod av en serie utrenskningskampanjer for å kvitte samfunnet med påståtte høyreavvikere innen Det kinesiske kommunistiske parti. Definisjonen av hva som skulle til for å regnes høyreavvikerne (eller «høyrefløyen», «høyrekreftene») var ikke alltid sammenhengende eller konsistent. Merkelappen ble også noen ganger benyttes om krisiske røster som granngivelig kom fra «venstre». Men grovt regnet favnet regjeringens høyreavvikerbegrep særlig de intellektuelle som syntes å ha symparti for kapitalismen og var motstandere av kollektivisering.  Kampanjene var instigert av formann Mao Zedong og rammet anslagsvis 550.000 personer.
M1 (Københavns metro)

Historie

På 90-tallet ville man utvikle en ny forstad til København, Ørestad, som ligger sør for København. Vedtaket om å bygge en metro ble gjort i Folketinget 24. juni 1992, hvorpå vedtaket senere ble kalt Ørestads-planen. Ansvaret for å utvikle bydelen, samt å bygge og drive metroen ble overlatt til Ørestadsselskabet, et selskap delvis eid av Københavns kommune (45%) og delvis av det danske finansdepartementet.
Beslutningen om å bygge en fase nr. 2 fra Nørreport til Vanløse, og deretter en fase nr. 3 til flyplassen, ble vedtatt i parlamentet 21. desember 1994. Fase 2 innebar opprettelsen av Fredriksbergbaneselskapet A/S i februar 1995, som ble 70% eid av Ørestadsselskapet og 30% av Frederiksberg kommune. Den tredje fasen ville bli bygget av Østamagerbaneselskapet A/S, som ble grunnlagt i september 1995 og var 55% eid av Ørestadsselskapet og 45% av Københavns kommune. I oktober 1996 ble en avtale signert som vedtok at COMET (Copenhagen Metro Construction Group) skulle ta for seg utbygningen av linjene, mens AnsaldoBreda skulle levere togene samt drifte systemet de første fem årene.
Konstruksjonen av linjen startet november 1996, da man flyttet underjordiske ledninger og rør rundt stasjonsområdet. I september 1997 begynte COMET på den første metrostrekningen I oktober og november ble det levert to bormaskiner kalt «Liva» og «Betty». Disse ble i august 1998 satt i drift for å bygge tunnelen som starter etter Islands Brygge. Den samme måneden gav det danske samferdselsdepartementet tillatelse til å drive og bygge en førerløs T-bane. Strekningen mellom Fasanvej og Frederiksberg ble bygget på en nedlagt S-togslinje som ble lagt ned 20. juni 1998.
Mutt and Jeff

Mutt and Jeff er en langtlevende og populær amerikansk avistegneserie laget av tegneren Bud Fisher i 1907 om «to misforståtte». Historikere betrakter Mutt and Jeff, opprinnelig kalt A. Mutt som den første amerikanske avistegneserie, publisert som en stripe, i motsetning til en enkelt tegning, noe som gjør den til den første vellykkede tegneserie i stripeformat.
«Mutt and Jeff» ble publisert landsdekkende i USA («sydicated») frem til 1983.
Flere talentfulle tegnere var involvert, men hovedsakelig var det tegneren Al Smith som tegnet stripen i nesten femti år. Senere ble den også publisert som vitsetegninger, filmer, i popkultur og varer og opptrykk.

Tegninger og historien

Augustus Mutt er en høy, tørrvittig fyr, en fanatisk spiller på veddeløpsbaner —som er motivert av grådighet. Mutt har en kone, som bare er kjent som Mrs. Mutt og en sønn, Cicero. Mutt opptrådte først sammen med Jeff, en beboer i et sinnssykeasyl som delte hans lidenskap for hesteløp i 1908. De dukket opp i fler og fler striper sammen til stripen forlot hestetemaet og konsentrerte seg om Mutts andre merkelige «bli-raskt-rik ordninger». Jeff opptrådte vanligvis  som en (noen ganger uvillige) partner. Jeff var kort, skallet som en billiardkule, og hadde kinnskjegg. Han hadde ikke etternavn, sa hans navn var «bare Jeff—først og sist og alltid er det Jeff». Men på ett punkt, sent i stripens liv, ble han identifisert med telegramadresse som Othello Jeff. Han har en tvillingbror som heter Julius. De er så like at Jeff, som ikke har råd til å få malt sitt portrett  sitter for Julius, som er altfor opptatt til å posere. Sjelden endrer Jeff seg fra sitt vante antrekk med sort flosshatt og sort jakke med fløyelskrage. Mutt og Jeffs venner har alltid vært Gus Geevem, Joe Spivis, og den engelske Sir Sidney. Karakteristiske utbrudd og setninger som ofte dukket opp under publisering av stripen var "Nix, Mutt, Nix!", "For kjærlighet til Mike!" og "Oowah!"
Sverre Kjelsberg

Tidlig liv

Som ung var han sentral i hjembyens rockemiljø, og etablerte The Typhoones med Ottar Aasegg og Friedel Brandt. Dette bandet ble omdøpt til The Arctics før det fikk sitt endelige navn, The Pussycats, i 1964.  Han spilte også i Taboo (1967) og Clan (1968).

Soloalbum, musikkutdannelse og Hålogaland teater

Kjelsberg forlot rocken for en stund etter at Pussycats ble oppløst. Han ønsket å lære mer om musikk, og tok derfor utdannelse ved Musikkonservatoriet i Tromsø fra 1970. Fem år senere ble han ansatt ved Hålogaland Teater som komponist, skuespiller og «førstetrubadur». I løpet av andre halvdel av 70-tallet fremsto Sverre Kjelsberg som en politisk engasjert visesanger, og hans første soloalbum fra 1979 inneholdt flere viser som stammet fra teaterstykker ved Hålogaland Teater. Blant disse var «Ellinors vise» med tekst av Klaus Hagerup, hentet fra teaterstykket «Dikt å førbainna løgn». Visa ble tidlig på 90-tallet valgt til en av Norges nasjonalviser av Nitimens lyttere.
Kjelsbergs neste plateprosjekt var et samarbeid med den svenske pianisten Tage Löf. Innholdet på Kära Syster (1980) var en blanding av svenske og norske viser, med vekt på Evert Taube, Carl Michael Bellman, Idar Lind og Alf Prøysen. Produsent og medmusiker på platen var Steinar Ofsdal. På denne platen var også ei vise komponert av Kjelsberg og Ragnar Olsen: «Sámiid ædnan». Den skulle få atskillig større betydning et par måneder senere.

Melodi Grand Prix

Mattis Hætta og Kjelsberg ble i 1980 valgt til å representere Norge i den internasjonale finalen i Melodi Grand Prix med «Sámiid ædnan». Dette var i utgangspunktet en svært politisk komposisjon med budskap om fredning av Alta-vassdraget. Sangen, og ikke minst Hættas fargerike samedrakt, fikk stor oppmerksomhet under finaleuken i Haag. Duoen Kjelsberg/Hætta utga også en plate med joik, viser og rock i forening. Produsent og arrangør for Låla! (1980) var norsk-amerikaneren David Chocron.

Gjenforening med Pussycats og ny soloplate

Etter å ha deltatt på en gjenforeningsturné med Pussycats tidlig i 1981, gikk Kjelsberg i studio for å lage en ny soloplate. Sverre (1982) inneholdt tolv nye viser, og produsenter var Arvid Esperø og David Chocron. Flere gjenforeningsturneer med Pussycats fulgte, og dette tok mye av Kjelsbergs tid det neste tiåret. Albumet Drømmen e fri (1994) ble utgitt på det lokale Nord-Norsk Plateselskap i 1994. I tillegg til nye sanger, inneholdt platen en nyinnspilling av «Ellinors vise».
Ellers har Kjelsberg medvirket på utgivelser med Ole Paus, Arthur Arntzen (Olufs jubileumsfarse, 1986).
Kjelsberg var «Ukas P2-artist» i programmene Fra rockestjerne til teaterkomponist (NRK, 2006), og mottok «Nordnorsk markedsføringspris» 2007.
New York City FC

Stadion

Laget spiller for tiden på Yankee Stadium 
Før det offisielle laget ble annonsert, ble planer presentert av MLS for å bygge et fotballstadion i Flushing Meadows-Corona Park i Queens. Men på grunn av motstand mot å bygge et stadion på parkland, så vel som innvendinger fra New York Mets , som spiller i nærheten, mistet nettstedet favoriseringen da det nye laget ble annonsert. Laget kom opp med et alternativt forslag om å bygge stadion i Bronx ved siden av Yankee Stadium for å bli ferdigstilt i 2018. Den 21. april 2014 bekreftet klubben at de ville spille sine første sesonghjemsspill på Yankee Stadium, og at planene for et fremtidig stadion var i gang.

Historie

MLS hadde en interesse i å sette et andre lag i New York-området allerede i 2006, da MetroStars eksklusive territoriale rettigheter vendte tilbake til ligaen som en betingelse for klubbens salg til Red Bull GmbH. I det følgende året hadde ligaen holdt samtaler med flere grupper, inkludert New York Mets eier Fred Wilpon og hans familie, om å eie den andre New York-klubben.  Wilpons interessen for MLS  ble etter hvert sviktet etter familiens tap i Madoff-investeringskandalen, men ligaen fortsatte å lete etter investorer.
I 2010 annonserte MLS-kommisjonær Don Garber offisielt at ligaen har til hensikt å gjøre sin 20. franchise til et andre lag i New York-området. På den tiden håpet ligaen håpet å få det nye laget til å starte operasjoner innen 2013. Garber holdt også diskusjoner med eierne av den omstartede New York Cosmos , men de slo seg på ligaens ekspansjonsavgift og enhetsstruktur og bestemte seg for ikke å søke om inntrengning, i stedet for å bli med i den andre tierne i Nord-American Soccer League.
Garber hadde tidligere dyrket interesse for å kjøpe investeringer fra en stor europeisk fotballklubb for å være eiere av en fremtidig franchise, og i desember 2008 annonserte han et bud på et Miami-ekspansjonshold ledet av FC Barcelona som skulle begynne lek i 2010 hvis det ble akseptert, selv om budet til slutt falt gjennom (Garber diskuterte også kort Barcelona som investerer i en franchise i New York  før han flyttet fokuset til Miami.
Hammock

En hammock eller hagegynge er en hagesofa som henger under et soltak med en festeanordning som gjør det mulig for de som sitter i den å gynge frem og tilbake. Ordet hammock kommer fra det karibiske arawakfolket og deres ord for fiskegarn, hamaka. Det samme ordet brukes om hengekøye på mange andre språk.
Viracocha

Viracocha (quechua Kun Tiqsi Wiraqucha), også skrevet som Con-Tiki Viracocha, var en solgud, skaperen av sivilisasjonen og en av de viktigste guddommene i religionen til inkaene. Nettstedet Encyclopedia Mythica definerer Viracocha som «Den øverste inkaguden, en syntese av sol- og stormgud». Viracocha er knyttet til fruktbarhet og til de livgivende kreftene i naturen, eksempelvis til regnet. Solen hadde særlig betydning for befolkningen i Andesfjellene hvor luften er tynn, og hvor det derfor er særlig kaldt om natten, og også ettersom solen hadde vital betydning for modningen av grøden som eksempelvis mais.

Etymologi

Tiqsi i quechua kan ha betydningen grunnlag eller base, mens wira tyder på fett som kunne menes energikilde hos inkaene. Adjektivet kun og qucha/kucha tyder på noe slikt som stor, allvitende, kraftfull og lignende.
Vira Cocha kan også oversettes til «skum på havet» eller «havets skum» som kan gi en hentydning om at navnet kom av at ansiktet til Viracocha, som etter tradisjonen skal ha vært ekstremt lyst og skjeggete.

Oversvømmelse

I en legende har Viracocha en sønn, Inti, og to døtre, Mama Quilla og Pachamama. I denne legenden har han ødelagt folket rundt Titicacasjøen, som ligger i Andesfjellene på grensen mellom Peru og Bolivia, med en stor oversvømmelse som er kalt for Unu Pachakuti, berger kun to som bringer sivilisasjonen til resten av verden, disse to vesenene er Manco Capac, sønn av Inti (stundom også sett på som sønn av Viracocha), hvis navn som betyr «strålende grunnleggelse», og Mama Ocllo, hvis navn betyr «mor fruktbarhet». Disse to grunnlegger inkasivilisasjonen ved en gyllen stang kalt «tapac-yauri». I en annen legende er han far til første åtte siviliserte mennesker, I noen fortellinger har han en hustru ved navn Mama Cocha.
I ytterligere en legende hadde skaperen Viracocha to sønner, Imahmana Viracocha og Tocapo Virachocha. Etter den store oversvømmelse og skapelsen, sendte Viracocha sine to sønner på besøk til stammene i nordøst og i nordvest for å avgjøre om de fortsatt adlød hans befalinger. Viracocha reiste selv til nord. I løpet av disse reisene ga Imaymana og Tocapo navn til alle trærne, blomstene, fruktene og plantene. De lærte også stammene hvilke som var spiselige, hvilke som hadde medisinske effekter, og hvilke som var giftige. Til slutt kom Viracocha, Tocapo og Imahmana til Cuzco (dagens moderne Peru) og kysten hvor de spaserte inntil de forsvant. Selve navnet Viracocha betyr bokstavelig «Sjøskum».

Hvit mann med stokk og bok

I henhold til den spanske oppdageren Pedro Sarmiento de Gamboa (1532–1592) ble Viracocha beskrevet som «en mann av mellomstor høyde, hvit og kledd i en hvit kappe som en skjorte med innsnevring rundt midjen, og han bar en stokk og en bok i hendene». Da spanjolene kom til Inkariket ble de først oppfattet som representanter for Viracocha.

«Kon-Tiki»

Som nevnt over er et annet navn for guden Con-Tici Viracocha, og han er identifisert med den polynesiske solguden. Kon-Tiki-ekspedisjonen til Thor Heyerdahl i 1947 tok sitt navn fra dette alternative navnet på guden.
Vandresteinen i Rogalandsgaten naturminne

Vandresteinen i Rogalandsgaten  er en flyttblokk. Den ble vernet 10. juli 1959. Steinen ligger rett sør i enden av Rogalandsgaten i Stavanger.
Jason Gedrick

Liv og virke

Gedrick begynte på sin karriere som statist i kjente filmer som Bad Boys (1983) og Risky Business (1983). Etter sine roller i The Heavenly Kid (1985), Iron Eagle (1986), Promised Land (1987) med regissør Michael Hoffman, Iron Eagle II (1988 i en ikke kreditert rolle for de første minuttene av filmen), Born 4th of July (1989), Backdraft (1991) og Crossing the Bridge (1992), dukket Gedrick opp i TV-serier som Class of '96 (1993) og Sweet Justice (1994). I 1994 spilte Gedrick i filmen The Force sammen med Yasmine Bleeth og Kim Delaney.
Gedricks store gjennombrudd var i Steven Bochcos nybrottsserie Murder One fra 1995. Serien fulgte rettssaken mot Gedricks rollefigur som i filmen er anklaget for å ha myrdet en 15 år gammel jente. I serien spilte også flere andre skuespillere som senere ble store filmstjerner.
Gedricks neste store filmprosjekt var den tre timer lange TV-filmen The Third Twin, en thriller fra 1997 som var basert på en bestselgende roman fra 1996 av den britiske forfatteren Ken Follett. Gedrick spiller en ansatt på et universitet som blir anklaget for voldtekt, og vennen hans oppdager senere at han ikke bare har en tvilling – men faktisk flere tvillinger som ble klonet av en ond millionær som drev med biomedisinsk teknologi.
Gedrick fikk roller i TV-serier som EZ Streets (1996), Falcone (2000) og The Beast (2001). Ingen av disse seriene ble særlig store suksesser. I 1999 hadde han også flere gjesteroller i serien Ally McBeal. I 2003 spilte Gedrick den beryktede voldtektsmannen Andrew Luster i en Lifetime-film basert på hans rettssak, A Date with Darkness. Han spilte også i Frustrerte fruer sesong 3 og 4 på ABC-kanalen.
I 2011 hadde han rollen som doktor J. D. Aldridge i TV-serien Necessary Roughness, en tidligere professor og mulig kjærlighetsinteresse for seriens kvinnelige hovedrolle Callie Thorne. Gedrick hadde også en rolle i filmen Hidden Places i 2006 sammen med Sydney Penney og Shirley Jones, en film produsert av Hallmark Entertainment.

Privat liv

Gedrick er skilt fra Dana Lavas og far til tre sønner, Jian (f. 1991), Garrett (f. 1993) og Ty (f. 1995). Han er har tidligere bodd i Brooklyn Heights i New York. Gedrick gikk på Gordon Tech High School i Chicago og Drake University i Des Moines i Iowa. Gedrick inngikk et samarbeid med baseball-spiller Ken Caminiti (før hans død) og hockey-spiller Mario Lemieux om å åpne en ny sigarbar som het Ashes Cigar Club på Wall Street.
Det store varpet

Handling

Brødrene Jon og Ola, som bor i Ålesund, er fiskere og ikke gode venner. De er begge forelsket i husholderskens datter, Birgit. Hun slår opp med Ola, fordi han har vist seg beruset flere ganger, og siden et anonymt brev fortalte henne at han har vært sammen med ei annen jente. Birgit'forlover seg med Sigurd Haugen. Brødrene konkurrerer på livet løs om «det store varpet» (silda) framfor å samarbeide som brødre, slik de tidligere har gjort.
Union (bil)

Union bil var basert på Lambert's «hesteløse vogn», en bensin buggy. Det hadde fire hjul i stedet for hans versjon fra1891 med tre hjul. Bilen ble laget av Union Automobile Company fra 1902 til 1905. Det ble bygget om lag tre hundre Union biler l dette tidsrom

Beskrivelse

Union bil hadde en 8 Hk to-sylindret, fire-takts bokser bensinmotor. Motoren kunne leveres enten som luftkjølt versjon eller en væskekjølt versjon. Overføringen var en type friksjonskobling med dobbel kjede til bakakslen. Karosseriet var et to-seters med et nedleggbart passasjersete foran for to eller flere passasjerer, som gjorde at den kunne bli omgjort til en fire seters bil.
Union bygget en eksperimentell modell i 1898 og 1901. Den ble produsert i Union City, Indiana av deler laget i Anderson, Indiana. Denne første bil med friksjons-chlutch og girløse overføring og bakmontert motor var konstruert av Lambert og var var i full produksjon i 1902. Motoren til bilen hadde to sylindre montert foran på tvers med kjeder til bakhjhulene Denne ble snart etterfulgt av en annen friksjonsdrevet modell, samme motor montert på tvers helt bakerst på bilen.
Union hadde bensintanken på baksiden av setet. Den har en kapasitet nok til å kjøre om lag. 200 Km. Motor var vannkjølt med en sirkulasjonspumpe drevet av et tannhjul fra kamakselen. Den hadde en stor radiator. Den elektriske strømmen til tenning og start kom fra tørrbatterier. En generator ble brukt under normal drift. Bilen var utstyrt med 860 mm pneumatiske dekk. Parafinlamper var montert på en emaljert stålplate, beskyttet mot sølesprut.
Union bil hadde en spesiell håndbrems styrt av venstre hånd. Friksjonesdisken i girkassen hadde en nødbrems som virket ved å snu rotasjonen operert ved å dreie en hendel. Sjåføren kontrollerte rattet med sin høyre hånd og hastigheten ble endret med en hendel, operert med venstre hånd. Hastigheten på motoren kunne variere fra 150 omdreininger per minutt til over 1 500 omdreininger i minuttet. Denne variasjon av hastigheten på motoren, i tillegg til variabel hastighet på overføringen, tillot et bredt spekter av hastighet. Ovérføringen var omsluttet av en støvtett hette og gikk i olje. En spak kontrollerte to gir fremover og revers. toppfarten var 32 Km/t
Kategori (biologi)

Valgfrie kategorier

I tillegg brukes det delvis flere kategorier som er valgfrie, dvs. at de kan brukes der en finere inndeling virker formålstjenlig. Disse er bl.a. domene over rike, tribus mellom familie og slekt, og dessuten kategorier som dannes med forstavelsene over-, under-, hyper-, infra- m.fl. Mennesket systematiseres f.eks. ofte i underklassen placentale pattedyr og underrekken virveldyr.

Kategorienes historie

At man i det hele tatt har tatt i bruk kategorier i den biologiske systematikken, skyldes at systematikken stammer fra en tid da biologer ikke kjente til evolusjon. Dermed var det ikke mulig for den tids systematikere å systematisere organismer i et stamtre etter slektskap. Istedenfor brukte de kategorier for å skape et hierarkisk system (se systematikk).
Dagens systematikk bygger på det systemet Carl von Linné utviklet på 1700-tallet. Linné innførte kategoriene rike, klasse, orden, slekt og art. De andre kategoriene kom til på senere tidspunkt. Fra en rent systematisk synsvinkel er ikke kategoriene nødvendige så lenge man kjenner stamtreets oppbygning. I løpet av de siste tiårene har da også flere systematikere tatt til ordet for å avskaffe kategoriene helt. Likevel brukes kategoriene fortsatt fordi de er hensiktsmessige i forhold til grupper det stamtreet ikke er skikkelig klarlagt, og i bøker og artikler av mer allmenn art der oversikt er viktigere enn detaljer i stamtreet. Hadde man oppfunnet en helt ny systematikk i dag, hadde den sannsynligvis vært kategorifri.
Det er imidlertid viktig å huske på at en avskaffelse av kategoriene kun innebærer en avskaffelse av begrep som «klasse» eller «underrekke», ikke av begrep som «pattedyr» eller «virveldyr». Selv om kategoriene er valgt vilkårlige, gjelder ikke dette nødvendigvis for gruppene som har blitt tildelt en slik kategori.
Svendborg amt

Svendborg amt ble samlet i 1793 av Nyborg amt og Tranekær amt. I 1970 ble Svendborg amt slått sammen med Odense amt til Fyns amt.
Toller (slekt)

Toller var en norsk slekt, opprinnelig fra Sønderjylland, som på 16- og 1700-tallet var blant de rikeste slektene i Christiania.
Niels Toller den eldre (født 1592 i Haderslev, død 1642) var en av mange sønderjyder som slo seg ned i Norge, hvor han ble det gamle Christianias mest «fremskudte mand» ifølge historikeren Edvard Bull d.e.. Han drev bl.a. krambuhandel, sagbruk og trelasteksport, skipsfart, bergverksindustri og kjøp og salg av eiendommer. Stattholder Jens Juel gjorde store innkjøp hos Toller til offentlige formål og bidro dermed til at Toller kunne etablere seg som hovedstadens rikeste mann. Staten forpaktet bort tollinntektene av Oslo i 1624 til Toller for tre år, men Toller ble løst fra kontrakten samme år. Fra 1624 var Toller den eneste som hadde tillatelse til å drive handel i det gamle Oslo. Han kjøpte Oslo ladegård i 1621. I 1629 ble Niels Toller den eldre borgermester i Christiania.
Niels Toller den eldres sønn, Niels Toller den yngre, var overhoffsrettsassessor, viselagmann i Tønsberg og godseier i Christiania-traktene. Han kjøpte bl.a. Frognergårdene i 1667. En annen sønn var den adlete Jens Toller Rosenheim (1636-1690 Dublin). 
Niels Toller den yngres døtre Karen Toller og Anne Cathrine Toller arvet farens jordegods. Karen Toller var gift med kommanderende general i Norge Casper Herman Hausmann, mens Anne Cathrine Toller i sitt første ekteskap var gift med generalløytnant Hans Ernst von Tritzschler og i sitt andre ekteskap med Johan Henrik Garmann. Karen Toller var bl.a. mormors mormor til Herman Wedel-Jarlsberg.
Slektsnavnet kommer fra Niels Toller den eldres far, amtsskriver og toller Niels Toller (1566–96), som var gift med Margrethe Johansdatter Schnell (1574–1647). Det var tolleren Niels Toller som tok i bruk tilnavnet Toller som familienavn.
Yidu (Yichang)

Yidu (kinesisk: 宜都市; pinyin: Yídū Shì) er et byfylke i provinsen Hubei i Folkerepublikken Kina. Den hører under byprefekturet Yichang. Yidu har et areal på 1.357 km² og hadde 376.974 innbyggere i 2004. Administrativt sete er Lucheng (陆城街道).

Kulturminner

Graven og det famle bosted til Yang Shoujing (Yang Shoujing guju he mu 杨守敬故居和墓) ble i 2006 oppført på listen over Folkerepublikken Kinas kulturminner (6-995).